**JELGAVAS VALSTSPILSĒTAS PAŠVALDĪBAS 2022. GADA 28. OKTOBRA**

**SAISTOŠO NOTEIKUMU NR.22-37**

**“APSTĀDĪJUMU UZTURĒŠANas un aizsardzības noteikumi JelGavas valstspilsētas pašvaldības teritorijā”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | Likuma “[Par pašvaldībām](https://likumi.lv/ta/id/57255-par-pasvaldibam)” [43.](https://likumi.lv/ta/id/57255-par-pasvaldibam#p43) panta pirmās daļas 9. punkts noteic, ka dome ir tiesīga izdot saistošus noteikumus, paredzot administratīvo atbildību par to pārkāpšanu, par valstspilsētas teritorijas labiekārtošanu, apstādījumu uzturēšanu un aizsardzību. Šobrīd prasības attiecībā uz Jelgavas valstspilsētas teritorijas labiekārtošanu, apstādījumu uzturēšanu un aizsardzību ir noteiktas Jelgavas pilsētas pašvaldības 2012. gada 24. maija saistošajos noteikumos Nr.12 - 15 “Jelgavas pilsētas administratīvās teritorijas labiekārtošana un inženierbūvju uzturēšana” (turpmāk – Saistošie noteikumi Nr.12-15), kuru sākotnējā redakcija tika sagatavota pirms 10 gadiem.Ievērojot nepieciešamību aktualizēt Saistošo noteikumu Nr.12-15 redakciju un ņemot vērā Vides aizsardzības un reģionālās attīstības ministrijas vadlīnijās saistošo noteikumu izstrādei noteikto, ka saskaņā ar katru likumā “Par pašvaldībām” noteikto pašvaldību pilnvarojumu ir izdodami atsevišķi saistošie noteikumi. Ņemot vērā minēto ir sagatavots jauns saistošo noteikumu projekts par apstādījumu uzturēšanas un aizsardzības noteikumiem Jelgavas valstspilsētas pašvaldības teritorijā (turpmāk – Noteikumi). |
| 2. Īss projekta satura izklāsts | Noteikumi nosaka publiski pieejamo apstādījumu uzturēšanas un aizsardzības kārtību Jelgavas valstspilsētas pašvaldības teritorijā un administratīvo atbildību par saistošo noteikumu neievērošanu. |
| 3.Informācija par plānoto projekta ietekmi uz pašvaldības budžetu | Nav attiecināms. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Noteikumu izpildes kontroli un administratīvā pārkāpuma procesu par noteikumos minēto prasību neievērošanu veic Jelgavas valstspilsētas pašvaldības iestāde “Jelgavas pašvaldības policija”. |
| 6.Informācija par konsultācijām ar privātpersonām | Nav veiktas. |

Jelgavas valstspilsētas pašvaldības domes priekšsēdētājs A. Rāviņš